
**Čitalačka pismenost**

**Zadatak**

Donji dijagram prikazuje strukturu radne snage ili „radno sposobnog stanovništva“ neke zemlje. Ukupan broj stanovnika te zemlje 1995. godine bio je 3,4 milijuna.

Struktura radne snage zaključno s 31. ožujkom 1995. godine (u tisućama)



Napomene:

- Brojevi ljudi su u tisućama.

- Radno sposobno stanovništvo se određuje kao pojedinci između 15 i 65 godina.

- Pojedinci koji „ne pripadaju radnoj snazi” su oni koji ne traže aktivno posao i/ili nisu na raspolaganju za rad.

Pitanje br. 1:

Koje su dvije glavne grupe na koje je podijeljeno radno sposobno stanovništvo?

Zaposleni i nezaposleni.

Komentar: Svrha ovog pitanja je opće razumijevanje i prepoznavanje glavnog principa organizacije informacija.

Pitanje br.2:


Koliko je radno aktivnih ljudi koji nisu dio radne snage? (Napiši broj ljudi, a ne postotak.)

Komentar: U ovom zadatku se ispituje sposobnost pronalaženja informacija i kombiniranje dviju direktno navedenih informacija. Ukazuje da su brojevi u dijagramu I „u tisućama“ u naslovu/fusnoti objedinjeni: 949.900.

Pitanje br. 3:

U koji dio gornjeg dijagrama, ili možda ni u jedan, svaka od osoba navedenih u donjoj tablici bi mogla biti svrstana?

Pokaži svoj odgovor stavljanjem znaka X u točno polje u tablici.



*Testiranjem se će utvrditi ne samo u kojoj mjeri učenici mogu reproducirati znanje, nego i koliko dobro mogu uopćiti naučeno i mogu li primijeniti to znanje u nepoznatom okruženju.*

**Zadatak**

Demokracija u Ateni

Dio A

Tukidid je bio povjesničar i ratnik, a živio je u petom stoljeću prije Krista, u klasičnom periodu Grčke. Rođen je u Ateni. Tijekom Peloponeskog rata (431.-404. p.n.e) između Atene i Sparte zapovijedao je flotom koja je imala zadatak da zaštiti grad Amfipolis u Trakiji. Nije uspio stići do tog grada na vrijeme. Grad je pao u ruke spartanskog generala Braside, zbog čega je Tukidid protjeran u dvadesetogodišnje izgnanstvo. Tako je dobio priliku prikupiti detaljne podatke o dvije zaraćene strane i mogućnost da obavi istraživanja za svoje djelo „Povijest Peloponeskog rata“.

Tukidid se smatra jednim od najvećih povjesničara antičkog doba. On se u objašnjavanju tijeka povijesti usmjerio na prirodne uzroke i ponašanje svakog pojedinca umjesto na sudbinu ili posredovanje bogova. U njegovom djelu činjenice se ne predstavljaju kao obične anegdote, već se objašnjavaju u nastojanju da se nađu razlozi pojedinih postupaka. Važnost koju Tukidid daje ponašanju pojedinaca je razlog što on ponekad uvodi izmišljene govore: to mu pomaže da objasni motivaciju povijesnih osoba.

Dio B

Tukidid pripisuje atenskom vođi Periklu (5. stoljeće prije Krista) sljedeći govor u čast vojnika koji su pali u prvoj godini Peloponeskog rata:

Naš sustav vladavine ne podražava zakone susjednih država; mi smo prije model drugima nego sami imitatori. Naš sustav se naziva demokracija jer uprava zavisi od velikog broja osoba, ne od manjine. Naši zakoni daju ista prava svima u njihovim privatnim poslovima, dok ugled u javnom životu prije zavisi od zasluga nego od društvene klase.

Društvena klasa ne sprječava nekoga da dođe do bilo kojeg javnog položaja (...). A istovremeno, dok se ne miješamo u privatne poslove, mi ne kršimo zakon u pogledu javnih pitanja. Mi se pokoravamo onima koje postavimo na položaje u vlasti, pokoravamo se samim zakonima, posebno onima koji štite potlačene, i onim nepisanim zakonima za koje se zna da ih je sramota prekršiti.

Usto, mi osiguravamo mnogo načina za uzdizanje duha. Igre i žrtvovanja proslavljamo tijekom cijele godine, a otmjenost naših privatnih domova predstavlja svakodnevni izvor zadovoljstva koji pomaže da se otkloni svaka briga; budući da mnogi stanovnici grada donose proizvode iz svijeta u Atenu, Atenjani poznaju plodove drugih zemalja kao svoje vlastite.

Tukidid, Povijest Peloponeskog rata (prilagođeno)

**Odgovori na sljedeća pitanja.**

Pitanje br. 1:

Zašto je Tukidid protjeran u izgnanstvo?

a. Nije uspio donijeti pobjedu Atenjanima kod Amfipolisa.

b. Preuzeo je flotu kod Amfipolisa.

c. Prikupljao je podatke o dvije zaraćene strane.

d. Napustio je Atenjane da bi se borio sa Spartancima.

Komentar: Svrha ovog pitanja je pronalaženje informacije koja je eksplicitno navedena u tekstu.

Odgovor: A – Nije uspio donijeti pobjedu Atenjanima kod Amfipolisa.

Pitanje br. 2:

Pretpostavimo da je Periklov govor povijesni događaj. Koje godine je, najvjerojatnije, održan taj govor?

a. 404. godine p.n.e.

b. 430. godine p.n.e.

c. 500. godine p.n.e.

d. 5. godine p.n.e.

Komentar: Svrha ovog pitanja je pronalaženje informacije povezivanjem elemenata u nekom izlaganju.

Odgovor: B – 430. godine p.n.e.

Pitanje br. 3:

Jedan cilj govora u dijelu B bila je počast vojnicima koji su poginuli u prvoj godini Peloponeskog rata.

Šta je bio DRUGI cilj ovog govora?

Komentar: Svrha ovog pitanja je integracija i interpretacija: pronalaženje argumenata u tekstu i njihovo povezivanje s kontekstom.

Odgovor: Odgovori se mogu odnositi na jedan ili više motiva ovog govora, uključujući: uvjeravanje vojnika da se bore; utjeha obiteljima mrtvih; poticanje osjećaja ponosa kod građana Atene; ili naglašavanje prednosti Atene u usporedbi sa Spartom ili drugim gradovima.

Mogući odgovori:

- Da narod bude ponosan na Atenu

- Da zagovara demokraciju

- Da objasni dobrobit atenske demokracije

- Da ojača pozitivno razmišljanje i pozitivan stav

- Da potiče domoljublje

- I slični.

Pitanje br. 4:

Tko je napisao govor u dijelu B? Pozovi se na tekst da objasniš svoj odgovor.

Komentar: Svrha ovog pitanja je prepoznavanje odnosa između dva teksta kroz povezivanje informacije koja ja dana u oba teksta.

Odgovor: U odgovoru se treba jasno identificirati Tukidida kao autora govora, kao i to da Tukidid pripisuje govor Periklu.

Pitanje br. 5:

Prema tekstu, po čemu se Tukidid razlikovao od drugih povjesničara svog vremena?

Pisao je o običnim ljudima, ne o herojima.

Koristio je anegdote umjesto pukih činjenica.

Objašnjavao je povijesne događaje pozivajući se na njihove natprirodne uzroke.


Usmjerio se na to što je ljude navelo na određeni postupak.


Komentar: Svrha ovog pitanja je pronalaženje informacije koja je eksplicitno navedena u tekstu.

Odgovor: D – Usmjerio se na to što je ljude navelo na određeni postupak.

**Zadatak**

Slika 1 pokazuje promjene nivoa jezera Čad u saharskoj sjevernoj Africi. Jezero Čad je potpuno nestalo oko 20.000 godina prije Krista, tijekom ledenog doba. Negdje oko 11.000 godina prije Krista se ponovo pojavilo. Njegov nivo danas je otprilike isti kao što je bio 1000. godine poslije Krista.

 Slika 2 pokazuje saharsku umjetnost slikanja na stijenama (prastari crteži ili slike koje se nalaze na zidovima pećina) i promjene u strukturi životinjskog svijeta.

 Na osnovu svih informacija koje su dane o jezeru Čad, odgovori na pitanja koja slijede.

Pitanje br.1:

Koliko je jezero Čad duboko danas?

a. Oko dva metra.

b. Oko petnaest metara.

c. Oko pedeset metara.

d. Potpuno je nestalo.

e. Informacija nije dana.

SVRHA PITANJA: Razvijanje tumačenja: objedinjavanje informacije iz teksta i grafičkog prikaza.

Odgovor: A – oko dva metra.

Pitanje br.2:

Približno od koje godine počinje grafički prikaz na slici 1?

SVRHA PITANJA: Pronalaženje informacija

Mogući odgovori: 11.000 p.n.e.; približno između 10.5000 i 12.000 p.n.r.; 10.500 p.n.e.; malo prije 10.000 p.n.e.

Pitanje br.3:

Zašto se autor odlučio da grafički prikaz počne od tog trenutka?

SVRHA PITANJA: Razmišljanje o formi teksta: utvrđivanje razloga za autorsku odluku.

Odgovor treba ukazati na ponovno pojavljivanje jezera. To može biti izraženo na sljedeće načine:

- Jezero Čad se ponovo pojavilo oko 11.000. godine p.n.e. pošto je potpuno nestalo oko 20.000. godine p.n.e.

- Jezero je nestalo tijekom ledenog doba, a zatim se vratilo u otprilike ovo vrijeme.

- Jezero se tada ponovo pojavilo pošto ga nije bilo 9.000 godina

Pitanje br. 4:

Slika 2 zasnovana je na pretpostavci da:

a. su životinje iz umjetnosti slikanja na stijenama bile prisutne u tom području kada su nacrtane.

b. su umjetnici koji su nacrtali životinje bili vrlo vješti.

c. su umjetnici koji su nacrtali životinje mogli daleko putovati.

d. nije bilo pokušaja da se pripitome životinje koje su naslikane u umjetnosti slikanja na stijenama.

SVRHA PITANJA: Opće razumijevanje: prepoznavanje glavne ideje grafikona.

Odgovor: A - životinje iz umjetnosti slikanja na stijenama bile su prisutne u tom području kada su nacrtane.

Pitanje br. 5:

Za ovo pitanje moraš objediniti informacije sa slike 1 i slike 2.

Nestanak nosoroga, nilskih konja i divljih goveda iz saharske umjetnosti slikanja na stijenama dogodio se:

a. na početku najskorijeg ledenog doba.

b. na sredini perioda kada je jezero Čad bilo na najvišem nivou.

c. pošto se nivo jezera Čad smanjivao duže od tisuću godina.

d. na početku neprekidnog perioda suše.

SVRHA PITANJA: Razvijanje tumačenja: objedinjavanje informacija iz dva međusobno odvojena teksta.

Odgovor: C - pošto se nivo jezera Čad smanjivao duže od tisuću godina.